Forumul Civic si de Afaceri pentru stimularea absorbtiei Fondurilor Europene: 

“Aventura utilizarii eficiente a Fondurilor Structurale si 

exigentele sporite ale implementarii unui management performant”

World Trade Center Bucuresti, 10 decembrie 2007 

~ Comunicat de Presa ~

Bucuresti, 12 noiembrie 2007 

Necesitatea si oportunitatea absortiei celor 30 de miliarde de euro din Fondurile Europene post-aderare a gasit societatea romaneasca mai degraba confuza, divizata si nepregatita pentru o asemenea aventura. Rezulta clar ca sunt necesare o reevaluare rapida a strategiei globale si o catalizare a implicarii protagonistilor sociali, in asa fel incat sa i se asigure procesului, inca din start, un demaraj pe premise clare si transparente, o derulare fluenta si cu rezultate calitative superioare si un impact social-economic pe masura asteptarilor donatorului principal - Uniunea Europeana, dar si al beneficiarilor potentiali.

In acest context, sub Inaltul Patronaj al A.S.R. Principesa Margareta a Romaniei si al A.S. Principele Radu, Reprezentantul Special al Guvernului Romaniei, Fundatia EUROLINK-Casa Europei, in parteneriat cu World Trade Center Bucuresti, precum si cu amabilul sprijin al unor institutii esentiale precum: Autoritatea pentru Coordonarea Instrumentelor Structurale, Camera de Comert si Industrie a Romaniei, Comisia de Afaceri Europene a Parlamentului Romaniei si Uniunea Profesiilor Liberale din Romania, organizeaza la Sala New York – WTC, in data de 10 decembrie 2007, Forumul Civic si de Afaceri pentru stimularea absorbtiei Fondurilor Europene. Acesta este primul eveniment organizat la scara nationala, dedicat in principal relansarii dezbaterii publice asupra rezultatelor primului an de programare, unei prime evaluari din partea societatii civile si mediului academic a activitatii autoritatilor responsabile de gestionarea Programelor Operationale in Romania. Ideea organizarii unui asemenea eveniment de amploare este data de numeroasele solicitari de informare si sprijin adresate Platformei EU-RO Clearing Funds (www.Portal.StructuralFunds.ro) in vederea realizarii unor modalitati inovatoare  si instrumente practice de lucru pentru maximizarea sanselor rezultate din alocarea celui mai consistent buget acordat vreodata Romaniei pe plan european.

Cu ocazia evenimentului, va fi lansat oficial Raportul de Monitorizare Paralela al Platformei de Actiune si Interventie Rapida “EU-RO Clearing House”, precum si initiativa formarii Grupului de Contact al Observatorului non-guvernamental de tip „Structural Funds Intelligence Unit”. In prezenta reprezentantilor autoritatilor de management si organismelor intermediare, participantii vor evalua din unghiul beneficiarilor potentiali rezultatele primului an de pregatire si accesare a Fondurilor Europene in Romania, iar concluziile si recomandarile lor vor fi inmanate, ulterior, Comisiei Europene si autoritatilor centrale responsabile. 
Partenerii si sponsorii evenimentului, atat din sectorul privat, cat si din randul autoritatilor publice judetene/locale pot beneficia de standuri si panouri expozitionale personalizate in holul central si pot rezerva prezentari proprii in cadrul uneia din sectiunile Forumului.

Pentru informatii suplimentare asupra agendei si modului de desfasurare al evenimentului, precum si pentru inscrieri, va rugam sa consultati pagina de internet www.HouseofEurope.ro sau sa ne scrieti la adresa de email: eurolink@b.astral.ro sau fax: (021) 231.52.88.

Pentru conformitate,   
EUROLINK – Casa Europei
